《春游（三首）》
元代·吴志淳

上日开筵曲水滨，年年相忆在兹辰。
千家榆火催寒食，万点杨花照暮春。
紫燕却归寻旧主，黄鹂到处唤游人。
东来巢父如相问，为觅风流贺季真。

作者简介：元明间庐州府无为州人，字主一。元末历知靖安、都昌二县。奏除待制翰林，为权幸所阻。以避兵移家豫章，再迁浙江鄞县东湖。入明不仕。工草书篆隶，亦能诗。